Il Bloque Nacionalista Galego (BNG) al à
fissât pai 13 di Mai la sô convenzion nazionâl che e varà di fissâ la gnove
linie politiche dal partît, ancje inte prospetive des prossimis elezions e di
un slargjament dai siei sostignidôrs. Tra i prossims apontaments za in program
si à ancje une manifestazion pe difese dai dirits linguistics dai galizians che
si tignarà ai 17 di Mai, zornade de leterature galiziane. Ai 12 di Mai si tignarà
invezit la assemblee nazionâl dal Movemento Galego ao Socialismo (MGS), un dai
grups che a fasin part dal BNG. Tal confermâ la sô adesion al Bloc, il MGS al
fâs savê di jessi impegnât in particolâr par svilupâ propuestis alternativis
par fâi cuintri ae crisi economiche e par combati il centralisim simpri plui
fuart dal guvier di Madrid.
Font: Galicia Hoxe, 15 e
19/04/12
glg_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn glg_Latn unk